Dié 8 plante en speserye moet jy by jou skoonheidsroetine byvoeg – en dis hoekom | Huisgenoot
Die voedsaamste en waardevolste produkte vir jou hare en vel kom beslis van Moeder Natuur af. Ons bekyk watter wonders dié plante en kruie vir jou vel inhou.
Vergeet van tiemie met daardie heerlike oondgebraaide hoender. Brou 'n paar takkies tiemie soos wat jy met tee sou doen en spoel jou hare daarmee af. Tiemie help om haargroei te bevorder en ook om jou kopvel gesond te hou.
Hierdie pragtige blom ruik nie net lekker nie, dit laat jou ook ontspan en is perfek om jouself tuis mee te pamperlang. As jy sukkel om te slaap, is laventeldruppels die perfekte oplossing. Neem kookwater en gooi sowat ses tot 10 laventeldruppels daarin. Haal dan diep asem en neem die aroma van die druppels in. Dit help met bloedvloei en help om ná 'n lang dag se take stres te verlig.